32006R1854
L 361/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1854/2006 AL COMISIEI
din 15 decembrie 2006
privind publicarea, pentru 2007, a unei nomenclaturi a produselor agricole pentru restituirile la export instituite prin Regulamentul (CEE) nr. 3846/87
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), precum și celelalte regulamente privind organizarea comună a piețelor pentru produsele agricole,
având în vedere Regulamentul (CEE) nr. 3846/87 din 17 decembrie 1987 de stabilire a unei nomenclaturi a produselor agricole pentru restituirile la export (2), în special articolul 3 al patrulea paragraf,
întrucât:
(1)
Nomenclatura rambursărilor trebuie să se publice în versiunea sa completă valabilă la 1 ianuarie 2007, astfel cum rezultă din dispozițiile instituite prin regulamentele privind regimul de export pentru produsele agricole.
(2)
Amendamentele la Nomenclatura Combinată, aplicabile din 2007, privind brânzeturile introduse prin Regulamentul (CE) nr. 1549/2006 al Comisiei (3), trebuie luate în considerare și nomenclatura rambursărilor trebuie adaptată în consecință,
ADOPTĂ PREZENTUL REGULAMENT:
Articolul 1
Regulamentul (CEE) nr. 3846/87 se modifică după cum urmează:
1.
Anexa I se înlocuiește cu textul care figurează în Anexa I la prezentul regulament.
2.
Anexa II se înlocuiește cu textul care figurează în Anexa II la prezentul regulament.
Articolul 2
Prezentul regulament intră în vigoare la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 decembrie 2006.